
f6virosi gyermek és ifjisig!

Alapitvany




HÁZIREND
(Tata)

Az Esély Budapest (fővárosi gyermek és ifjúsági) Alapítvány táborában elszállásolt személyek kötelesek betartani a „Házirend”et és az együttélés, a kulturált viselkedés szabályait. A házirend célja, hogy meghatározza az intézmény belső rendjét és tájékoztasson az alapvető szabályokról. 

1. A táborba történő beköltözéssel egyidejűleg az elszállásoltnak eleget kell tennie a tábor recepcióján történő bejelentkezési kötelezettségének. (Csoportok esetén az alábbi adatokkal ellátott névsort kell leadni a helyi Önkormányzat rendelete értelmében: név, születés helye, ideje, lakcím, arcképes igazolvány száma.) 
2. Az elszállásoltnak kötelessége  betartani az egyéb szabályzatokban foglaltakat (pl. tűzvédelmi szabályzat) A vendégek a számukra kijelölt szobákban helyezkedhetnek el. Be- és kiköltözéskor a szobát leltár szerint át kell venni, majd átadni. A táborban elhelyezett ékszerekért, készpénzért, értékpapírért és egyéb értékekért felelősséget vállalni nem tudunk!
3. A tábor szobáinak és egyéb helyiségeinek felszereléseiért, az ott elhelyezett tárgyakért és berendezésekért a vendég anyagi felelősséggel tartozik. A fenntartó nem tud felelősséget vállalni a nem rendeltetésszerű használatból eredő anyagi károkért vagy balesetekért. Az épületben és az udvaron okozott minden kárt meg kell téríteni. Az ezekben okozott károkat annak okozója köteles megtéríteni. A szoba elhagyásakor a vendég köteles az ajtókat és ablakokat gondosan bezárni!
4. Minden helyiséget rendeltetésszerűen kell használni. Tilos a szobákban, folyosókon, közös helyiségekben a falakat, bútorokat, ajtókat rongálni, ezekre ragasztani. A szobákból plédet, takarót, szivacsot kivinni nem szabad!
5. A vendégek az étteremben található eszközöket a rendeltetésüknek megfelelően használhatják, onnan azokat kivinni nem szabad!
6. A lakószobák rendjéről, tisztaságáról ottlétük alatt a vendégek kötelesek gondoskodni. A tábor legalább egy hét tartózkodás után ágyneműcserét biztosít.
7. A táborban állatot tartani tilos.
8. A tábor épületének bejárata 0-24 óra között, folyamatosan van nyitva.
9. A táborban 8-22 óra között fogadható látogató. Látogató csak abban az esetben léphet a táborba, ha a látogatót fogadó vendég a táborban tartózkodik, hívásra a portán megjelenik vagy a szolgálatot teljesítő alkalmazott telefonon meggyőződött arról, hogy a vendéglátó fogadja őt.
A látogatás személyi igazolvány vagy bármilyen, személyazonosításra alkalmas fényképes igazolvány bemutatásával történik. Távozáskor szintén kérjük az arcképes igazolvány bemutatását a portásnak.
Idegen személy a tábor szolgáltatásait nem veheti igénybe. Idegennek minősül minden olyan személy, aki nem elszállásolt, illetve az elszállásolt vendége. A tábor életének zavartalansága érdekében minden a táborban lakó vendég köteles felelősséget vállalni látogatója magtartásáért és a látogatási idő megtartásáért. Amennyiben a táborban lakó látogatója 22 óráig nem hagyja el a tábort, köteles megfizetni a szállásdíjat, függetlenül attól, hogy ténylegesen igénybe vette-e a szolgáltatást. Amennyiben erre a vendég nem hajlandó, az elszállásolt köteles helytállni helyette.
10. Dohányozni az épületekben nem, a szabadban is csak a táblával kijelölt helyeken szabad! Amennyiben a vendég nem a kijelölt helyen dohányzik és ebből a tábornak rendkívüli kiadása keletkezik, a vendég köteles megtéríteni azt. A tűzrendészeti, munkavédelmi és balesetvédelmi szabályokat, előírásokat minden vendégnek be kell tartania. Ezek megszegése a táborból történő elbocsátással jár. Aki alkoholt fogyaszt, kérjük, hogy kulturáltan és kellő mértékkel tegye!
11. A közös helyiségekből a berendezési tárgyakat a szobákba bevinni, illetve a szobákból kivinni tilos!
12. A tábor üzemeltetője rendszeresen ellenőrzi a Házirend betartását, eljár mindazokkal szemben, akik az Intézményi tulajdon védelme és a tábor rendje ellen vétenek. 
2890 Tata Fáklya utca 4.

